open-index/open-wikipedia-markdown huggingface dataset:
Gjenhør med 20 glade år!

***Gjenhør med 20 glade år!*** er en samleplate utgitt av Kjell Vidars i 2002.

## Sporliste

# «Veien hjem til Hadeland» (J. Christer Ericsson/Håvard Hovik), (*[[Kjell Vidars går igjen]]*)
# «En favn med røde roser» (Benny Borg), (*[[Kjell Vidars 7]]*)
# «Puff, den lille dragen» (Peter Yarrow/Lenny Lipton/Philip Kruse), (*[[Kjell Vidars 8]]*)
# «Highway Queen» (Jim Hamilton/H. Holm/Kjell Bjørklund), (*[[Kjell Vidars 8]]*)
# «Hvem blir den neste» (Per Gunnar Jensen), (*[[Kjell Vidars … igjen]]*)
# «Herlige fredag» (Ole Vidar Lien), (*[[Kjell Vidars går igjen]]*)
# «Plukk en rose i din have» (Benny Borg), (*[[Kjell Vidars 9]]*)
# «Livet går videre» (Benny Borg), (*[[Kjell Vidars 7]]*)
# «Skateboard» (Stefan Klinkhammer/Frank Farian/Philip Kruse), (*[[Kjell Vidars 8]]*)
# «Hvorfor» (Anderson/Carl Christian Bøyesen), (*[[Kjell Vidars 8]]*)
# «Arven» (Per Gunnar Jensen), (*[[Rett hjem (album)|Rett hjem]]*)
# «Legenden om sorte bjørnen» (J.P. Richardson/Philip Kruse), (*[[Kjell Vidars 8]]*)
# «Alle behøver en venn i blant» (Bengt Sundström/Fredrik Friis), (*[[Kjell Vidars spiller Gluntan]]*)
# «Der bjørkene suser» (D. Mericante/Arne Riis), (*[[Kjell Vidars 5]]*)
# «Hei vi er tilbake» (Benny Borg), (*[[Hei, vi er tilbake]]*)
# «Du må ha det riktig godt» &ndash; Ka' du ha' det rigtig godt (Ole Bredahl/Bente Frithioff/Thøger Olesen/Åge Haugan), (*[[Hei, vi er tilbake]]*)
# «Septemberbarn» (Mats Paulson/Philip Kruse), (*[[Kjell Vidars går igjen]]*)
# «Rock'n'roll Is King» (Jeff Lynne), (*[[Hei, vi er tilbake]]*)
# «Dere som står meg så nær» (Ole Vidar Lien), (*[[Hjula i gang]]*)
# «Farvel til sommeren» (Lasse Berghagen/Gunnar Jørstad), (*[[Hjula i gang]]*)
# «Per ugle» &ndash; Per Uggla (Rune Wallebom/Philip Kruse), (*[[Kjell Vidars 5]]*)

## Medvirkende
### Kjell Vidars
* Kjell Bjørklund - sang, gitarer
* Ole Vidar Lien - sang, bass, produsent 
* Arne Støen - orgel, trekkspill, piano, synthesizer
* Øivind Lysenstøen - sang, gitarer 
* Øystein Hvalby - trommer
* Terje Eriksen - sang, keyboard
* Asbjørn Furulund - sang, gitar
* Øyvind Myhre - vokal, keyboard, trekkspill, munnspill
* Jan Tore Iversen - trommer
### Øvrige
* Leif Hemmingsen - produsent
* Anita Skorgan - kor 
* George Keller - kordirigent 
* Håvard Bratvold - orkesterarrangement
* Pete Knutsen - produsent
* Rune Nordal - tekniker
* Rolf Kjernet - tekniker
* Per Sveinson - tekniker
* Tore Tambs Lyche - tekniker
* Christian Wille - tekniker
* Torkild Andvord/Gran Foto - fotograf
* Svein Boye Andersen - fotograf
* Terje Engh - fotograf
* Trygve Sundbø - fotograf
* Tomas Siqveland - tekniker 
* Tom Friberg - layout
## Eksterne lenker
* Gjenhør med 20 glade år!
Værmerke

**Værmerke** er varsel av været knyttet til mer eller mindre sikre tegn i naturen. Utsagnene om hvordan været vil bli er basert på akkumulert folklig erfaring. og på rene iakttakelser. Utsagnene uttrykkes gjerne i en form det er lett å huske, for eksempel ved at de går på rim. Ofte opereres det også med årsakssammenhenger mellom vidt forskjellige fenomener, som strengt tatt ikke har noe med hverandre å gjøre.

## Geografiske forskjeller
Likelydende utsagn kan ha stikk motsatt fortegn fra det ene sted til det annet. Noen steder heter det at hvis hundedagene går inn med regn, skal det regne i 40 dager. Andre steder at det vil føre til pent vær: «Går hundedagene inn med vete går de ut med hete». «Austa glette gir våt hette, vesta klare vil lenge vare» gjelder eksempelvis bare for områder som har skjerming mot vest og ligger åpent mot øst.

## Værmerker etter dyr
De fleste dyr er mer vare for været enn hva mennesker er, og registrerer og endrer adferd etter trykkforandringer i lufta. Hvis hestene stikker hodene sammen, sauene trekker ned fra fjellet, eller svalene flyr lavt, varsler det regn. Her høster mennesket nyttig informasjon ved å ha observert hvordan dyrene reagerer. Slikt ble regnet som både gode og pålitelige varsler.

## Varsler etter naturen
Regn og fuktighet skaper optiske opplevelser, som en ring rundt månen, eller som det heter i et rim: Går sola ned i en sekk, står den opp i en bekk. Dvs. om sola går ned i mørke skyer, blir det regn morgenen etter. Statistisk sett holder det som oftest mål. Er det skyer i anmarsj om kvelden så er det selvfølgelig en stor mulighet for at ansamlingen av skyer vil vedvare, og at en våkner opp til nedbør dagen derpå.

## Varsler på spesielle merkedager
Været på spesielle kalenderdager er gjerne knyttet til langtidsvarsler. Slik været er på første nyttårsdag gir en pekepinn om hvordan hele året vil arte seg. Foruten de ovennevnte hundedagene er også de dagene en snur primstaven fra vinter- til sommerside og vice versa (14. april og 14. oktober), mikkelsmess (29. september) og mortensgås (11. november), merkedager som en mente var bestemmende for været i lang tid fremover. 

## Arrangerte spådommer
Spesielt i romjula var det vanlig å ta merker av ulike gjenstander. En skikk var å ta inn et rognebærtre og tolke vær og årsvekst av om det skyter knopper eller ikke.

Konkrete forløp knyttet til været har en tendens til å gjenta seg, og dette var jo de mest sikre målingene en kunne oppdrive før de meteorologiske måleinstrumentene ble oppfunnet. For øvrig er det knyttet atskillig ønsketenkning til værmerkene, og de ble derfor gjerne også manipulert til å gi det beste resultat, slik at vardelet ikke ble en modell av, men en modell for hvordan fremtiden skulle arte seg.
Kronblad

Et **kronblad** er et blad i blomsten hos blomsterplantene. I fagspråk brukes også **petal**, som har opphav i det greske *petalon* som betyr «blad».

Kronbladene er som regel en blomsterkrets av fargerike blad som og befinner seg innenfor begerbladene. Hvis det ikke er et tydelig skille mellom begerblad og kronblad omtales de gjerne samlet under faguttrykket *tepaler*.

Samlet betegnes kronbladene som krona og utgjør sammen med begerbladene blomsterdekket. Blomsterdekket utgjør de ytre kretsene av sterile blomsterdelene i blomsten. Som regel er kronbladene fargerike og ofte relativt store og deres viktigste funksjon er å tiltrekke pollinatorer. Hos vindpollinerte arter som gras og starr er kronbladene enten svært reduserte eller små og grønne.

Antallet kronblad representerer plantens «tallighet» (merositet). Dette tallet er et konservativt trekk i blomsterplantenes evolusjon og er felles for store evolusjonære grupper: Tofrøbladete har som regel fire, fem eller flere, mens enfrøbladete bare unntaksvis har noe annet enn tre (eller multiplum av tre). 

Kronbladenes form og farge varier mye mellom plantefamilier. Hos noen familier er kronbladene helt eller delvis sammenvokst, og krona kan utgjøre et kronrør som hos mange arter i nøkleblomstfamilien, og klokkefamilien.

Kronbladenes aldring inntrer som følge av programmert celledød etter befruktning. Det kan ses ved at kronbladene blir slappe på grunn av reduksjon i cellenes saftspenning, og ved at de visner, det vil si at de gradvis tørker inn og endrer farge.

Hos noen arter inntrer felling av kronbladene og aldring omtrent samtidig. Hos andre arter felles kronbladene lenge før synlige tegn på aldring viser seg. Hos mange arter er kronbladenes aldring regulert av etylen, men ikke hos alle. Det ser ut til at forskjellene i denne sammenhengen følger plantefamilier eller underfamilier.

Ulike forbindelser i døende celler brytes ned og gjenbrukes om mulig andre steder i organismen. Denne prosessen som kalles autofagi, foregår både under vekst og aldring i eukaryote celler.

## Noter




## Referanser
Deltakermodellen

**Deltakermodellen** er en skjermingsmetode for beskatning av deltakerliknede selskaper (ansvarlig selskap, kommandittselskap, indre selskap, partrederi og stille deltakere) i Norge. Modellen ble innført fra og med 2006 og var et ledd i skattereformen av 2006.

Formålet med deltakermodellen er å skjerme risikofri avkastning av den investerte kapitalen fra beskatning ved uttak.

Ved fastsettelse av alminnelig inntekt settes deltakers overskudd eller underskudd på deltakelsen til en andel av selskapets overskudd eller underskudd. Når personlig deltaker mottar utdeling fra selskapet, skal det beregnes et tillegg i alminnelig inntekt. Tillegget settes til verdien av utdelingen, fratrukket overskuddsandel multiplisert med deltakerens skattesats for alminnelig inntekt og skjermingen. Skjermingsfradraget settes til skjermingsgrunnlaget multiplisert med skjermingsrenten. Skjermingsgrunnlaget er summen av netto kostpris for selskapsandelen, anskaffelseskostnader og deltakerens innskudd i selskapet og tillagt ubenyttet skjerming for tidligere år.

## Se også
*Aksjonærmodellen
*Fritaksmetoden
*Foretaksmodellen

## Referanser


## Litteratur
*NOU 2003: 9 Skatteutvalget
*St.meld. nr. 29 (2003-2004) Om skattereform
*NOU 2005: 2 Uttaksutvalget
*Ot.prp. nr. 92 (2004-2005) Om lov om endringer i skatte- og avgiftslovgivingen mv.
Penola

**Penola** er en landsby som ligger 388 km sørøst for Adelaide, midt i hjertet til en av  Sør-Australias mest produktive vinområder. Coonawarra ligger like nord for Penola, og er berømt for kvaliteten på sin rødvin. Byen er også kjent som en sentral by i livet til Mary MacKillop, den første australier som blir erklæret som helgen, som sammen med Julian Tenison Woods etablerte den første katolske gratisskolen i 1866. Ved å bruke Wodds/MacKillop systemet for utdanning: St. Joseph's School. I Penola etalerte Woods og MacKillop 'hennes' nonneorden, Sisters of St Joseph of the Sacred Heart. Ordenen, som også er kjent som ''Josephites' eller 'Brown Joeys' jobber fremdeles med fattige og trengende over hele verden.

## Referanser
Tamirat Layne

**Tamirat Layne** (født i 1955 i Addis Abeba) er en politiker og statsmann fra Etiopia. I løpet av 1980-tallet var han leder for det etiopiske partiet People's Democratic Movement (forløperen til Amhara National Democratic Movement). Dette var en av grupperingene som kjempet mot den etiopiske diktatoren Mengistu Haile Mariam i den etiopiske borgerkrigen som begynte på 1960-tallet.

Da Mengistu ble styrtet i 1991, ble Layne en av de tre mennene innen EPRDF / TPLF-militærjuntaen som tok over styringen av landet. Han ble etterfulgt som statsminister av Meles Zenawi i 1995.

Tamirat Layne satt i fengsel i 12 år av en tiltenkt straff på 18 års fengsel etter at en domstol i Etiopia fant ham skyldig i korrupsjon og store underslag. Han ble løslatt den 19. desember 2008. Retten uttalte at det var hans gode oppførsel under soningen i fengselet som var årsaken til hans løslatelse.

Etter den tid har hele hans familie emigrert til USA og Tamirat Layne har siden han ble fengslet konvertert til religionen evangelisk kristendom og han har annonsert at han ikke ville delta i noen politisk organisasjon lengre, men snarere tjene Jesus Kristus og bestrebe seg til det beste for sitt folk.

## Referanser


## Eksterne lenker
*
Paralympiske vinterleker 2014

:*Se også: [[Vinter-OL 2014]]*

**Paralympiske vinterleker 2014** ble arrangert fra 7. til 16. mars 2014 i Sotsji i Russland. Dette var de 11. paralympiske vinterleker.

Sotsji var blant de tre byene IOK i 2006 inviterte videre i søknadsprosessen. På IOK-kongressen i Guatemala by 4. juli 2007 ble Sotsji valgt som vertsby.  

## Idretter
Det ble arrangert 72 øvelser innen fem idretter.
* 
* 
* 
* 
* 

## Deltakerland
45 nasjoner deltok i lekene. (Antall utøvere per nasjon i parantes).

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  **(vert)**
* 
* 
* 
* 
* 
* 
* 
* 
* 
* 
* 
* 
* 
* 
* 

## Program

## Medaljefordeling
 Vertsnasjon (Russland)

## Referanser


## Eksterne lenker
* 
* Sochi 2014 Paralympic Winter Games hos paralympic.org
* Sotsji 2014
* IPCs resultatarkiv
Liste over stasjoner på T-banen i Oslo

**Liste over T-banestasjoner i Oslo** er en liste over alle operative og nedlagte stasjoner på T-banen i Oslo. Oslos T-bane har ni strekninger fordelt på fem linjenummer, der alle linjene møtes på fellesstrekningen i sentrum av byen (Majorstuen –Tøyen). Bydelen Vestre Aker har flest stasjoner innenfor sitt område; over 20 stasjoner tilknyttet både Holmenkollbanen og Røabanen. De første stasjonene stod ferdig i 1898 og var del av Oslos forstadsbane, den siste stasjonen er Løren stasjon, den ble tatt i bruk 2016 og knytter Sinsen stasjon og Økern stasjon via den nybygde Lørenbanen.

Steinerud og Frøen stasjoner skal etter planen bli erstattet av nye Diakonhjemmet stasjon, planlagt åpnet innen slutten av 2027.

## T-banestasjoner i drift
Per 2020 er 101 stasjoner i drift. Listen er sorterbar på alle spalter bortsett fra bilde og koordinater. Sortering *Linjer* visere stasjonene i kjørerekkefølge, bortsett fra Linje 5, som har sløyfemønster.

## Nedlagte T-banestasjoner
Som listen nedenfor viser, ligger alle nedlagte stasjoner i Oslo vest og Bærum. Årsaken til dette er at linjene på denne siden av byen opprinnelig var gamle forstadsbaner, med annen type materiell og holdeplasstruktur enn det nyere østlige nettet. Da det østlige og vestlige nettet ble slått sammen i 1990-årene, ble stasjoner nedlagt i forbindelse med overgangen til metrostandard (Sognsvannsbanen i 1992 og Røabanen i 1995). I 2006 ble også Kolsåsbanen stengt for oppgradering. Også da ble flere stasjoner besluttet nedlagt.

## Referanser


## Litteratur
*
*
*

## Eksterne lenker
* Oslo T-banedrift
* Ruter AS
Gradungulidae

* Se systematisk inndeling

**Gradungulidae** er en familie av edderkopper som tilhører gruppen Araneomorphae. 

## Utseende
Store (beinspenn opptil 15 centimeter), langbeinte edderkopper, ofte bleke på farge. Åndedrettsorganene består av to par boklunger, noe som er regnet som et primitivt trekk.

## Levevis
Den hulelevende edderkoppen *[[Progradungula carraiensis]]* har et spesiell måte å fange bytte på. Den fanger det med nett, dette er av den såkalte cribellate typen, med mange svært tynne silketråder som insekter veldig lett vikler seg inn i. Edderkoppen henger ved fra nettet med dei lange forbeina nesten i kontakt med bakken. Den lever av insekter som lever av guano fra flaggermus. Om et bytte passerer under den, griper den det med frambeina og kaster det inn i nettet. Andre arter lager lignende nett og har trolig en lignende jaktatferd. Artene i slekten *[[Gradungula]]* lever mellom løvstrø i skog.
En annen hulelevende art er den sjeldne *[[Spelungula cavernicola]]* fra New Zealand. Denne arten kan bli opptil 15 centimeter mellom beinspissene. Den henger ned fra huleveggene og griper hulelevende insekter, blant annet hulewetaer, som går forbi.

## Utbredelse
Familien er utbredt i den sørlige delen av Australia og på New Zealand.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Overfamilie Austrochiloidea
******* Familie Gradungulidae Forster, 1955
******** Slekten *[[Gradungula]]* Forster, 1955
********* *[[Gradungula sorenseni]]* Forster, 1955 — New Zealand
******** Slekten *[[Kaiya (edderkopp)|Kaiya]]* Gray, 1987
********* *[[Kaiya bemboka]]* Gray, 1987 — New South Wales
********* *[[Kaiya brindabella]]* (Moran, 1985) — Australian Capital Territory
********* *[[Kaiya parnabyi]]* Gray, 1987 — Victoria
********* *[[Kaiya terama]]* Gray, 1987 — New South Wales
******** Slekten *[[Macrogradungula]]* Gray, 1987
********* *[[Macrogradungula moonya]]* Gray, 1987 — Queensland
******** Slekten *[[Pianoa]]* Forster, 1987
********* *[[Pianoa isolata]]* Forster, 1987 — New Zealand
******** Slekten *[[Progradungula]]* Forster & Gray, 1979
********* *[[Progradungula carraiensis]]* Forster & Gray, 1979 — New South Wales
********* *[[Progradungula otwayensis]]* Milledge, 1997 — Victoria
******** Slekten *[[Spelungula]]* Forster, 1987
********* *[[Spelungula cavernicola]]* Forster, 1987 — New Zealand
******** Slekten *[[Tarlina]]* Gray, 1987
********* *[[Tarlina daviesae]]* Gray, 1987 — Queensland
********* *[[Tarlina milledgei]]* Gray, 1987 — New South Wales
********* *[[Tarlina noorundi]]* Gray, 1987 — New South Wales
********* *[[Tarlina simipes]]* Gray, 1987 — Queensland
********* *[[Tarlina smithersi]]* Gray, 1987 — New South Wales
********* *[[Tarlina woodwardi]]* (Forster, 1955) — Queensland

## Eksterne lenker
* 
* Bilde av ''Progradungula carraiensis''
* Om ''Prograndungula carraiensis''
* Om ''Spelungula cavernicola''
Alla sensile

**Alla sensile**, også skrevet **a zenzile**, er et italiensk system for årearrangementet på en galei i middelalderen som skal ha vært spesielt populært i Venezia fram til begynnelsen på 1500-tallet. Ordene betyr «den enkelte måten», hvilken beskrevet årearrangementet på galeien med én roer per åre.

De første italienske galeiene i middelhavet var biremer med utgangspunktet i den bysantinske dromonen. Det er ikke presist kjent når de første monoremer dukket opp med det nye systemet om hvordan å arrangere roere og årene, men den tidligste avbildningen av et slik fartøy med ét nivå er funnet på den genovesiske krøniken fra år 1099. Det neste beviset på dette er fra ca. 1300, ved dette tidspunktet var biremen forlengst erstattet av monoremen som den nye galeitypen. Innføringen av den nye utriggeren kalt *apostis* i løpet av 1200-tallet gjorde det mulig å smelte sammen de to separate nivåer og redusere mellomrommet mellom årene.

To roere ble deretter satt på den samme skråstilte benken som sluttet mot gangbroen kalt *corsia* midt på det forhøyet skroget med hver sin åre som ble festet med tollepinner på den utstikkende utriggeren. En slik utrigger er en åpen konstruksjon med utstikkende bjelker fra relingen som stoppet mot en langsgående bjelke (*postiza*). Over denne bjelken hendt det at skjold eller vegg av tre var reist som vern mot prosjektiler med åpninger for årene.

Dette systemet ble bare brukt av sjømakter i Europa med tilgang på frivillige og godt trente mannskap med lederrollen gitt til den innerste roeren, *remo pianér* nærmeste gangbroen, som bestemte takten for gruppen som måtte samordne deres bevegelser. Dette systemet gjorde det mulig å ha tre, deretter fire, og til slutt fem roere i den samme gruppen med hver sin åre. Den innerste åren var den lengste av årene i gruppen.

Det ble avløst av det mye enkelte årearrangementet med flere menn per åre i løpet av 1500-tallet, Venezia var en av de siste sjømaktene som oppgav det eldre årearrangementet. Med «a scaloccio» systemet ble det mulig å bruke utrente personell som slaver med færre komplikasjoner, spesielt etter år 1550.

## Se også
* A terzaruolo
* A scaloccio

## Litteratur
* John Morrison *The Age of the Galley* Conway`s History of the ship 1995 ISBN 0-85177-554-3
Austrochilidae

* *[[Austrochilus]]*
* *[[Hickmania]]*
* *[[Thaida]]*

**Austrochilidae** er en familie av edderkopper som tilhører gruppen Araneomorphae. Den er en svært sørlig gruppe som bare er kjent fra det sørligste Sør-Amerika og fra Tasmania.

## Utseende
Store, svært langbeinte edderkopper. Den tasmanske arten *Hickmania troglodytes* har en kroppslengde på opptil 20&nbsp;mm, og beinspennet kan nå hele 18 centimeter. Hannene er mindre med forholdsvis lengre bein en hunnene. De har to par boklunger som synes som lyse flekker på undersiden av bakkroppen.

## Levevis
Artene i Austrochilinae lever i sørlige skoger i Chile og Argentina, mens *Hickmania troglodytes* lever i huler og underjordiske ganger på Tasmania, der den kan være ganske tallrik rundt huleåpningene. Denne store, svært langbeinte edderkoppen har en uvanlig lang levetid for en araneomorf edderkopp, enkelte individer kan leve i flere ti-år. De spinner nett som kan være over en meter i diameter. Hos i alle fall noen av artene lever det små, kleptoparasittiske edderkopper i nettene som snylter på den store edderkoppene og spiser av deres bytte.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Overfamilie Austrochiloidea
******* Familie Austrochilidae Zapfe, 1955
******** Underfamilien Austrochilinae
********* Slekten *[[Austrochilus]]* Gertsch & Zapfe, 1955
********** *[[Austrochilus forsteri]]* Grismado, Lopardo & Platnick, 2003 — Chile
********** *[[Austrochilus franckei]]* Platnick, 1987 — Chile, Argentina
********** *[[Austrochilus manni]]* Gertsch & Zapfe, 1955 — Chile
********** *[[Austrochilus melon]]* Platnick, 1987 — Chile
********** *[[Austrochilus newtoni]]* Platnick, 1987 — Chile
********** *[[Austrochilus schlingeri]]* Platnick, 1987 — Chile
********* Slekten *[[Thaida]]* Karsch, 1880
********** *[[Thaida chepu]]* Platnick, 1987 — Chile
********** *[[Thaida peculiaris]]* Karsch, 1880 — Chile, Argentina
******** Underfamilie Hickmaniinae
********* Slekten *[[Hickmania]]* Gertsch, 1958
********** *[[Hickmania troglodytes]]* (Higgins & Petterd, 1883) — Tasmania

## Eksterne lenker
* 
* Bilde av ''Hickmania troglodytes''
* Bilde av ''Thaida'' sp.
* Bilder av ''Austrochilus'' sp.
Adullam Rescue Mission

**Adullam Rescue Mission** var et lite amerikansk misjonsforetak av pentekostal protestantisk karakter som virket i Kina fra ca. 1919 til 1950. Den virket blant blant gatebarn i og nær Kunming i provinsen Yunnan, sørvest i landet.

Misjopnen ble drevet av Josephine og Harold Armstrong Baker. Sistnevnte skrev en rekke bøker om den åndelige oppvåkning blant trengende barn i Kunming, for det meste gatetiggere og foreldreløse. De to tilbragte mesteparten av sine voksne liv i Kina med dette arbeidet.

De tok seg av barn i sitt barnehjem, og det var for det meste gutter fra seks til atten år. Noen av dem begynte å ha åndelige opplevelser, og hevdet at de hadde sett Himmelen i en serie av visjoner. Disse visjonene omtales i Bakers bok *Visions Beyond the Veil*.

H.A. Baker forfattet også blant annet *Heaven and the Angels*, *Plains of Glory and Gloom*, *The Three Worlds*, * Tribulation to Glory*, * Through Tribulation* og  *Visions Beyond The Veil*.

## Referanser


## Eksterne lenker
* Fotos fra barnearbeidet, tatt i 1930-årene fra flickr
Harold Armstrong Baker

**Harold Armstrong Baker** (født 31. januar 1881 i Carroll County i Ohio i USA, død 3. november 1971 i Miaoli), kjent som **H.A. Baker**, var en amerikansk forfatter og pentekostal misjonær i Tibet fra 1911 til 1919, i Kina fra 1919 til 1950, så tvunget til å forlate Fastlands-Kina, og så i Taiwan fra 1955 til sin død i 1971.

Med hustruen og medmisjonæren Josephine stiftet pastor Baker Adullam Rescue Mission for gatebarn i provinsen Yunnan i Kina. Barna i barnehjemmet, for det meste gutter mellom seks og atten år, begynte å ha åndelige opplevelser, og hevdet å ha sett Himmelen i en serie av visjoner. Disse visjonene ble gjenfortalt i Bakers bok *Visions Beyond the Veil*.

Han fortattet også bøkene *Heaven and the Angels*, *Plains of Glory and Gloom*, *The Three Worlds*, * Tribulation to Glory*, * Through Tribulation*, *Visions Beyond The Veil*, og andre.

## Verker i utvalg
* Baker, H.A. *They Saw Hell*. Minneapolis: The Osterhus Publishing House, 1950's.
* Baker, H.A. *Visions Beyond The Veil*. Minneapolis: Osterhus Publishing House, 1950. 122 pp.
* Baker, H.A. *Heaven and the Angels*. Minneapolis: The Osterhus Publishing House, 1950's, 262 pp.
* Baker, H.A. *Plains of Glory and Gloom*. Minneapolis: The Osterhus Publishing House, 1950's.
* Baker, H.A. *The Three Worlds*. Minneapolis: The Osterhus Publishing House, 1950's.
* Baker, H.A. *Through Tribulation*. Minneapolis: Calvary Books And Tracts, 1960's.
* Baker, H.A. *God in Ka Do Land*. Iris Ministries
* Baker, H.A. *Under His Wings* (selvbiografi). Iris Ministries

## Referanser
Shahabuddin Ahmed

**Shahabuddin Ahmed** (1930–2022) var president og høyesterettsjustitiarius i Bangladesh.

Shahabuddin Ahmed overtok presidentembetet etter et voldsomt folkelig opprør mot den tidligere presidenten Hossain Mohammad Ershad på begynnelsen av 1990-tallet. Umiddelbart etter at han overtok presidentembedtet kastet han sin tidligere president i fengsel.

Shahabuddin Ahmed var gift med Anowara Begum og far til to sønner og tre døtre.

## Referanser
John von Neumann Theory Prize

**John von Neuman Theory Prize** deles ut av det amerikanske Institute for Operations Research and Management Sciences (INFORMS, tidligere TIMS-ORSA). Prisen deles ut årlig til en person eller en gruppe som har gjort fundamentale og vedvarende bidrag innen forskning og/eller vitenskap over lengre tidsrom.

Denne prisen er blitt oppkalt etter matematikeren og forskeren John von Neumann. Kriteriene for å bli tildelt denne prisen omfatter betydning, innovasjon, dybde og vitenskapelig ekspertise.
## Eksterne lenker
*
Pedro Quartucci

**Pedro Vicente Ernesto Quartucci** (født 30. juli 1905 Buenos Aires, død 20. april 1983 i Buenos Aires) var en argentinsk bokser som deltok i de olympiske leker 1924 i Paris.

Quartucci vant en olympisk bronsemedalje i boksing under Sommer-OL 1924 i Paris. Han kom på tredjeplass i vektklassen fjærvekt (57,2&nbsp;kg). Det var tjuefire boksere fra sytten nasjoner i denne vektklassen. Quartucci tapte i semi-finalen til Joseph Salas fra USA som siden tapte i finalen til sin landsmann Jackie Fields

Quartucci var med i flere argentinske filmer og TV-serier mellom 1931 og 1980.

## OL-medaljer
* 1924  Paris -  Bronse i boksing, fjærvekt  Argentina

## Referanser


## Eksterne lenker
* 
*
Alfredo Copello

**Alfredo Copello** (1903–1986) var en argentinsk bokser som deltok i de olympiske leker 1924 i Paris.

Copello vant en olympisk sølvmedalje i boksing under Sommer-OL 1924 i Paris. Han kom på tredjeplass i vektklassen lettvekt (61,2&nbsp;kg). Det var tretti boksere fra tjueto nasjoner i denne vektklassen. Copello tapte i finalen til Hans Jacob Nielsen fra Danmark.

## OL-medaljer
* 1924  Paris -  Sølv i boksing, fjærvekt  Argentina

## Referanser


## Eksterne lenker
*
Alfredo Porzio

**Alfredo Jose Antonio Eugenio Porzio** (født 31. august 1900 i Buenos Aires, død 14. september 1976) var en argentinsk bokser som deltok i de olympiske leker 1924 i Paris.

Porzio vant en olympisk bronsemedalje i boksing i Sommer-OL 1924 i Paris. Han kom på tredjeplass i den tyngste vektklassen tungvekt (over 79,4&nbsp;kg). Det var 15 boksere fra elleve nasjoner i denne vektklassen. Porzio tapte i semi-finalen til Otto von Porat fra Norge som siden vant finalen over Søren Petersen fra Danmark.

## OL-medaljer
* 1924  Paris –  Bronse i boksing, tungvekt  Argentina

## Referanser


## Eksterne lenker
* 
*
Dimitris Horn

**Dimitris Horn** (gresk:  Δημήτρης Χορν; født 9. mars 1921 i Athen, død 16. januar 1998) var en gresk skuespiller som optrådte på teater og i filmer i Hellas. Han er ansett som en av de største greske skuespillerne i den moderne tid.

## Referanser


## Eksterne lenker
*
Thyge Petersen

**Thyge Alexander Petersen** (1902–1964) var en dansk bokser som deltok i de olympiske leker 1924 i Paris.

Pedersen vant en olympisk sølvmedalje i boksing under Sommer-OL 1924 i Paris. Han kom på andreplass i den nest tyngste vektklassen lett tungvekt (79,4&nbsp;kg). Det var tjue boksere fra fjorten nasjoner i denne vektklassen. Pedersen tapte i finalen til britiske Harry Mitchell.

## OL-medaljer
* 1924  Paris -  Sølv i boksing, lett tungvekt  Danmark

## Referanser


## Eksterne lenker
*
Hossain Mohammad Ershad

**Hossain Mohammad Ershad** (bengali: হুসেইন মুহাম্মদ এরশাদ; født 1. februar 1930 i Rangpur i Bangladesh, død 14. juli 2019) var en bangladeshisk politiker og offiser som var sjef for den bangladeshiske hæren. Hossain Ershad ble valgt som president i Bangladesh i 1986, og satt som president frem til 1991. 

Til tross for alle de etiske dilemmaer og all korrupsjon som foregikk rundt ham, etterlot Hussain Muhammad Ershad seg en arv av utvikling innen bangladeshisk infrastruktur og sosio-økonomisk vekst og han brakte en viss grad av stabilitet til forsvaret til Bangladesh.

Den tidligere hærsjefen og presidenten generalløytnant Hussain Muhammed Ershad er i dag stortingsrepresentant og leder Jatiya Party – det nest største politiske partiet i Bangladesh. Etter mordet på den tidligere presidenten Ziaur Rahman som skjedde den 30. mai 1981, forble Ershad lojale mot regjeringen og hsn beordret hæren til å undertrykke forsøket på statskupp.

Han gav fra seg makten til Justisdepartementet og den neste presidenten Shahabuddin Ahmed som klarte å danne et akseptabelt nøytral midlertidig regjering. Dette var et trekk som var gjort for aller første gang i landets historie. Shahabuddin plasserte umiddelbart Hussain Ershad i fengselet. Men denne handlingen ble erklært ulovlig av landets høyesterett en tid senere.

## Referanser


## Eksterne lenker
*
Raymond Fee

**Raymond «Ray» John Fee** (1903–1983) var en amerikansk bokser som deltok i de olympiske leker 1924 i Paris.

Fee vant en olympisk bronsemedalje i boksing under OL 1924 i Paris. Han kom på tredjeplass i den letteste vektklassen fluevekt (50,8&nbsp;kg). Det var nitten boksere fra tretten nasjoner som stilte i denne vektklassen som ble avviklet i perioden 15. til 20. juli 1924. Fee tapte i semifinalen til britiske James McKenzie som siden tapte i finalen til Fidel LaBarba fra USA.

## OL-medaljer
* 1924  Paris -  Bronse boksing, fluevekt  USA

## Referanser


## Eksterne lenker
*
Wapping stasjon

**Wapping** er en jernbanestasjon i London, England. Stasjonen ble åpnet som *Wapping and Shadwell* i 1869, og ligger ved den nordlige munningen av Thames Foot Tunnel, som ble bygget av Isambard Kingdom Brunel i årene 1825-1843.

Fra 1884 begynte tog på Londons undergrunnsbane å trafikkere stasjonen (Metropolitan- og District-linjene). I 2007 ble stasjonen og hele East London-linjen stengt for ombygging, og fra 27. april 2010 er stasjonen igjen i drift som en del av London Overground.

|}
Salvatore Tripoli

**Salvatore Peter Tripoli** (født 5. desember 1904, død 7. mars 1990) var en amerikansk bokser som deltok i de olympiske leker 1924 i Paris.

Tripoli vant en olympisk sølvmedalje i boksing under OL 1924 i Paris. Han kom på andreplass i den nest letteste vektklassen bantamvekt (53,5&nbsp;kg). Det var tjueen boksere fra femten nasjoner som stilte i denne vektklassen som ble avviklet i perioden 15. til 20. juli 1924. Tripoli tapte i finalen til William H. Smith fra Sør-Afrika.

## OL-medaljer
* 1924  Paris -  Sølv boksing, bantamvekt  USA

## Referanser


## Eksterne lenker
*
Frederick Boylstein

**Frederick «Fred» Boylstein** (1902–1972)  var en amerikansk bokser som deltok i de olympiske leker 1924 i Paris.

Boylstein vant en olympisk bronsemedalje i boksing under OL 1924 i Paris. Han kom på tredjeplass i vektklassen lettvekt (61,2&nbsp;kg). Det var tretti boksere fra tjueto nasjoner som stilte i denne vektklassen som ble avviklet i perioden 15. til 20. juli 1924. Boylstein tapte i semifinalen til argentinske Alfredo Copello som siden tapte i finalen til Hans Jacob Nielsen fra Danmark. I bronsefinalen beseiret han Jean Tholey fra Frankrike.

## OL-medaljer
* 1924  Paris -  Bronse boksing, lettvekt  USA

## Referanser


## Eksterne lenker
*
Humlefisker

* *[[Brachygobius aggregatus|B. aggregatus]]*
* *[[Brachygobius doriae|B. doriae]]*
* *[[Brachygobius kabiliensis|B. kabiliensis]]*
* *[[Brachygobius mekongensis|B. mekongensis]]*
* *[[Brachygobius nunus|B. nunus]]*
* *[[Brachygobius sabanus|B. sabanus]]*
* *[[Brachygobius xanthomelas|B. xanthomelas]]*
* *[[Brachygobius xanthozonus|B. xanthozonus]]*

**Humlefisker** er en gruppe kutlinger som blir mellom 1,5 og 4 cm lange. De er vanligvis svarte med blekgule til oransje striper. Hannene er generelt slankere enn hunnene og har ofte sterkere farger, typisk oransje i stedet for gult. Hunnene kan også ha mindre og rundere hoder. Under lek blir fargene til hannen dypere. Hos *[[Brachygobius doriae]]* blir de oransje stripene røde.

Disse kutlingene er ovipare. 150-200 egg legges i en hule hvor de blir voktet av hannen. De klekkes etter rundt syv dager, og yngelen blir frittsvømmende 5-7 dager etter dette igjen.

## Norske navn
* **Humlefisk** brukes som navn for slekten *Brachygobius*.
* **Humlefisk** og **humlegoby** brukes om *[[Brachygobius xanthozona]]*.
* **Humlefisk** og **humlegobi** brukes om *[[Brachygobius doriae]]*.

## Referanser




## Eksterne lenker
*
James McKenzie

**James McKenzie** (født 13. august 1903, død 8. januar 1931) var en britisk bokser som deltok i de olympiske leker 1924 i Paris.

McKenzie vant en olympisk sølvmedalje i boksing under OL 1924 i Paris. Han kom på andreplass i den letteste vektklassen fluevekt (50,8&nbsp;kg). Det var nitten boksere fra tretten nasjoner som stilte i denne vektklassen som ble avviklet i perioden 16. til 20. juli 1924.  McKenzie beseiret amerikanske Raymond Fee i semifinalen, men tapte i finalen for Fidel LaBarba fra USA.

## OL-medaljer
* 1924  Paris -  Sølv i boksing, fluevekt  Storbritannia

## Eksterne lenker
*
One Astor Plaza

**One Astor Plaza** er en skyskraper i New York City. Det 54 etasjer høye huset ligger på Manhattan nær Times Square.

Høyhuset tok fire år å bygge, og stod ferdig i 1972. Det har en høyde på  227 meter og har et nytteareal på rundt 179&nbsp;000 kvadratmeter. Det står ikke langt unna storbyens tredje høyeste skyskraper, Bank of America Tower, som er på 366 meter. 

## Eksterne lenker
* Skyscraperpage.com: One Astor Plaza
Jean Ces

**Jean Ces** (født 13. januar 1906, død ukjent) var en fransk bokser som deltok i de olympiske leker 1924 i Paris.

Ces vant en olympisk bronsemedalje i boksing under OL 1924 i Paris. Han kom på andreplass i den nest letteste vektklassen bantamvekt (53,5&nbsp;kg). Det var tjueen boksere fra femten nasjoner som stilte i denne vektklassen som ble avviklet i perioden 15. til 20. juli 1924. Ces tapte semifinalen til Salvatore Tripoli fra USA. I bronsefinalen beseiret han svenske Oscar Andrén.

## OL-medaljer
* 1924  Paris -  Bronse boksing, bantamvekt  Frankrike

## Referanser


## Eksterne lenker
*
Esther-Marie Albert Bastrup

**Esther Marie Albert Bastrup** (født 25. juli 1954 i Kristiansand) er en norsk klassisk pianist, musikkpedagog og lektor. Foruten selvstendig virksomhet som klaverpedagog er Esther-Marie Albert Bastrup i dag lektor ved Hartvig Nissen videregående skole i Oslo.

Bastrup er cand. musicae. fra Norges musikkhøgskole og har diplomeksamen i klaver fra samme sted samt fra Hochschule für Musik und Theater i Hannover. Hun er også cand. philol fra Universitetet i Oslo med tysk og filosofi i fagkretsen. Hun har også tilleggsutdannelse fra Norges journalisthøgskole. Bastrup har studert klaver under bl. a. Robert Riefling og Einar Steen-Nøkleberg. Hun debuterte som pianist i 1981 i Universitetets aula.

Esther-Marie Albert Bastrup har holdt et stort antall konserter i inn- og utland som solist, bl.a. med Oslo filharmoniske orkester og under Festspillene i Bergen. Hun har også vært aktiv som akkompagnatør. Hun har reist for Rikskonsertene og vært ansatt som repetitør ved Den norske Opera og ballettkompaniet Carte Blanche. Hun har produsert en rekke musikkprogrammer for NRK, bl.a. en serie om kvinnelige komponister. Som pianist har hun bl.a. urfremført klaververker av komponisten Antonio Bibalo.

Hun er datter av børskommissær Kaare Albert og Mira, f. Bastrup. Hun er gift med forfatter og journalist Olav Rune Ekeland Bastrup og har to barn. 

## Eksterne lenker
* Hjemmeside
Douglas Lewis

**Douglas Bendup Lewis** (født 18. juni 1900 i Toronto, død 19. februar 1981) var en canadisk bokser som deltok i de olympiske leker 1924 i Paris.

Lewis vant en olympisk bronsemedalje i boksing under Sommer-OL 1924 i Paris. Han kom på tredjeplass i vektklassen weltervekt (69,7&nbsp;kg). Det var tjueni boksere fra nitten nasjoner i denne vektklassen. Lewis tapte i semifinalen for Héctor Méndez fra Argentina, som siden tapte finalen for Jean DeLarge fra Belgia. I bronsefinalen beseiret han en irsk bokser.
 
## OL-medaljer
* 1924  Paris -  Bronse i boksing, welter  Canada

## Referanser


## Eksterne lenker
*
Komboskini

**Komboskini** (gresk: κομποσκοίνι, russisk: вервица) er en bedekrans brukt av kristne i de orientalske katolske kirker og ortodokse kirker for å telle repetisjoner av Jesusbønnen: *Herre, Jesus Kristus, Guds Sønn, forbarm Deg over meg, en synder*. Den er som regel laget av ull eller silke, bundet sammen i en rekke knuter.

## Beskrivelse

En komboskini har som regel 100 knuter, men 33 og 50 er også vanlig. Knutene er laget ved å krysse tråene slik at hver knute består av flere små kors. Knutene er ofte delt opp av små perler i rekker av 10 eller 25, for å forenkle telling. I enden på komboskinien henger det gjerne et kors med dusk på. Dusken blir brukt til å tørke vekk omvendelsens tårer. Forbindelsen mellom Jesusbønnen og tårer er et mye omtalt emne i kirkefedrenes skriverier.

Komboskinien er tradisjonelt laget av ull for å symbolisere Kristi flokk, og burde være farget svart på grunn av våre synder. Perlene er gjerne røde til minne for Jesu blod. I dag blir det ofte laget komboskinier i alle slags farger.

Hvem som helst kan lage en komboskini, men det har oftest vært en oppgave tilknyttet munker og nonner.

## Bruk

Komboskinien holdes i venstrehånden slik at høyrehånden er fri til å lage korstegnet. Når den ikke er i bruk kan man surre den rundt håndleddet eller putte den i lommen. Man burde helst ikke henge den rundt nakken eller bære den rundt på en annen synlig måte, siden det er upassende å reklamere sin personlige fromhet i et kristent sammenheng.

I den ortodokse kirke, når det ikke er mulig å be de daglige gudstjeneste, kan de erstattes med et visst antall Jesusbønner. Det finnes mange forskjellige skikker, og antallet varierer ettersom hvilken av disse man tar i bruk. Dette er et vanlig eksempel:
* Alle de 151 bibelsalmene: 6&nbsp;000
** 300 for hver kathisma, 100 for hver stase
* Vesper: 600
* Den Store Aftenbønn: 700
* Den Lille Aftenbønn: 400
* Midnattstimen: 600
* Matutin: 1&nbsp;500
* Timebønnene uten mellomtimene: 1&nbsp;000
** med mellomtimene: 1&nbsp;500

Komboskinien blir også brukt til å telle bøyninger til marken. De troende sier Jesusbønnen mens de går ned på hender og kne og rører hodet i bakken. Etter gammel russiskortodoks skikk blir hendene og hodet lagt på en liten bønnepute (podruchnik) for å holde dem rene. 
## Referanser


## Eksterne lenker
*
Joseph Beecken

**Joseph Jules Beecken** (født 7. mai 1904, død ukjent) var en belgisk bokser som deltok i de olympiske leker 1924 i Paris.

Beecken vant en olympisk bronsemedalje i boksing under OL 1924 i Paris. Han kom på tredjeplass i vektklassen mellomvekt (72,6&nbsp;kg). Det var tjuetre boksere fra femten nasjoner som stilte i denne vektklassen som ble avviklet i perioden 16. til 20. juli 1924. Beecken tapte semifinalen til britiske John Elliott som siden tapte finalen til Harry Mallin. I bronsefinalen beseiret han Leslie Black fra Canada.
## OL-medaljer
* 1924  Paris -  Bronse i boksing, mellomvekt  Belgia.

## Eksterne lenker
*
John Elliott (britisk bokser)

**John «Jack» Elliot** (født 12. oktober 1901, død 3. juli 1945) var en britisk bokser som deltok i de olympiske leker 1924 i Paris.

Elliot vant en olympisk sølvmedalje i boksing under OL 1924 i Paris. Han kom på andreplass i vektklassen mellomvekt (72,6&nbsp;kg). Det var tjuetre boksere fra femten nasjoner som stilte i denne vektklassen som ble avviklet i perioden 16. til 20. juli 1924.  Elliot beseiret canadiske Leslie Black i semifinalen men tapte i finalen til sin landsmann Harry Mallin.

## OL-medaljer
* 1924  Paris -  Sølv i boksing, mellomvekt  Storbritannia

## Eksterne lenker
*
Juristforeningen (Universitetet i Tromsø)

**Juristforeningen i Tromsø** er en studentforening av og for studentene ved det Det juridiske fakultet (UiT) på Universitetet i Tromsø.nnsamlingsaksjon for veldedige formål.

## Organisasjon

Juristforeningens øverste organ er Generalforsamlingen. Alle studenter ved Det juridiske fakultet (UiT) har stemmerett og adgang til å stille til verv. 

Styret består til enhver tid av de valgte vervinnehaverne (leder, Isbjørnballsjef, festsjef, sponsorsjef, økonomisjef osv.).

Foreningens leder har siden 2015 vært Mathilde Søreng.

## Se også
* Juristforeningen (Universitetet i Bergen)
* Juristforeningen (Universitetet i Oslo)
## Eksterne lenker
* Hjemmeside
CV9040

**CV9040** eller **Strf 9040**/**Stridsfordon 9040** er en svensk stormpanservogn bestykket med 40 mm maskinkanon.  Den er utviklet av BAE Systems Hägglunds som en variant av kjøretøyserien CV90 og er i tjeneste med den svenske hæren.

## Historie
CV90 Mk0 ble opprinnelig konstruert på åttitallet for det svenske forsvaret. FMV stilte i 1986 sju prioriterte krav der de fire viktigste var: Mobilitet, panservern, luftvern og beskyttelse. Dette resulterte i CV9040 som ble levert i perioden 1993-2003 fra Hägglunds.

## Varianter
;CV9040A: Basisvarianten.
;CV9040B: Endret høyderettingssystem, ny programvare, nytt reservesikte med videokamera, endrede elektriske og hydrauliske systemer, sikkerhetsbelter og hjuloppheng.  Kom i 1999.
;CV9040C: Ekstra pansring, minebeskyttelse og klimaanlegg.  Kom i 2002..
;CV9040C+: Med CAN-buss og forbedret varmefølsomt sikte.  Kom i 2005.

## Se også
* CV90

## Referanser


## Eksterne lenker
* Fo¨rsvarets materielverk: ''Strf 90 - Stridsfordon 90''
Job For a Cowboy

**Job For A Cowboy** er et amerikansk deathcore/death metal-band fra Glendale, Arizona, dannet i 2003. Det består av vokalist Jonny Davy, gitarister Tony Sannicandro og Al Glassman, og trommis Jon "The Charn" Rice. Nick Schendzielos er bassist på turneer. Deres deby-album, *Genesis* ble sluppet i 2007. Det kom helt opp til #54 på ''Billboard 200'' og det solgte 13,000 kopier etter en uke. Det andre albumet, *Ruination*, solgte 10,600 eksemplarer i USA den første uken, og kom helt opp på #42 *Billboard 200*. 

Bandet har spilt på flere internasjonale festivaler. for eksempel; Download Festival, Mayhem Festival, Wacken Open Air og på Hovefestivalen i 2008.

## Diskografi
;Studioalbum
* *[[Genesis (Job for a Cowboy-album)|Genesis]]* (2007)
* *[[Ruination (album)|Ruination]]* (2009)
* *[[Demonocracy]]* (2012)
* *[[Sun Eater]]* (2014)
* *[[Moon Healer]]* (2024)

## Eksterne lenker
* 
* 
*
Zlata

**Zlata** (serbisk Злата), er et kroatisk, serbisk, slovensk og makedonsk kvinnenavn dannet som en feminin form av *[[Zlatan]]*, og har opprinnelse i *zlato* som betyr «gull» eller «gyllen».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Zlata Razdolina (f. 1959), russisk komponist
* Zlata Filipović (f. 1980), bosnisk-kroatisk forfatter
* Zlata Turkanovic, norsk journalist

## Referanser


## Eksterne lenker
*
Demilitarisering

**Demilitarisering** eller **avmilitarisering** er en folkerettslig servitutt som forplikter en stat til ikke å ha festningsanlegg og militære avdelinger innenfor et bestemt område. Svalbard og den nøytrale sone mellom Norge og Sverige er eksempler på slike områder eller demilitariserte soner. Ordet kan også peke på fjerning av militær virksomhet fra et bestemt område. Hensikten med en demilitarisering er å redusere en nasjons hær, våpen eller militære kjøretøyer til et fastsatt minimum. Demilitarisering er vanligvis et resultat av en fredsavtale som har avsluttet en krig eller en stor konflikt. Det motsatte av en demilitarisering er militarisering.   

## Bruk av begrepet
Demilitarisering var en politikk i en rekke land etter begge verdenskrigene. Etter første verdenskrig reduserte Storbritannia sterkt sin militære styrke. Dette førte til at landet havnet i en svak posisjon under fremveksten av det nasjonalsosialistiske regimet i Tyskland og senere måtte drive såkalt appeasement-politikk. Andre faktorer har også bidratt til utvikling av ettergivenhet, blant annet personligheten til britiske ledere og de idealene de hadde, samt ønsket om ikke å gjenta grusomhetene fra første verdenskrig. 

Det kan skje demilitarisering av et korps, som går over fra å være en militær eller paramilitær styrke til å bli en sivil styrke. For eksempel demilitariserte det italienske politiet i 1981, eller den østerrikske politistyrken Gendarmerie som slo seg sammen det nasjonale politiet og dannet et nytt sivilt organ. 

Demilitarisering kan også referere til politikken som de allierte drev i det okkuperte Tyskland og Japan i etterkant av andre verdenskrig. Det japanske og tyske militæret fikk nye emblemmer for å fjerne tilknytningen til deres nylige krigshistorie, men styrkene ble holdt aktive og forsterket for å hjelpe de allierte med å møte den nye sovjetiske trusselen som hadde blitt åpenbar etter krigens slutt. Dette ble starten på den kalde krig.  

Demilitarisering kan også vise til reduksjon av én eller flere typer våpen eller våpensystemer (se rustningskontroll). 

Begrepet «demilitarisering» kan også referere til demilitarisering av et bestemt område, for eksempel en buffersone mellom nasjoner som tidligere har vært i en væpnet konflikt med hverandre. En slik buffersone kalles demilitarisert sone, og et kjent eksempel er Den koreanske demilitariserte sonen.

## Eksempler
Eksempler på demilitarisering er:
*Versaillestraktaten bestemte at mellomkrigstidens Tyskland ikke skulle ha et flyvåpen, pansrede kjøretøyer og visse typer marinefartøyer. I tillegg etablerte traktaten en demilitarisert sone i Rhinland. 
*Den massive reduksjonen av militært personell i de allierte landene etter første verdenskrig.
*Washington-konferansen. 
*Demilitarisering av hverdagslivet i etterkrigstidens Japan og Tyskland. 
*Kjemivåpenkonvensjonen.

## Se også
*Nedrustning
*Militarisering
Simla-avtalen

**Simla-avtalen** (også kalt **Simla-pakten**) ble undertegnet mellom India og Pakistan den 2. juli 1972. Den kom i kjølvannet av krigen mellom de to landene i det foregående året, som hadde gitt Øst-Pakistan uavhengighet som den nye nasjonen Bangladesh. 

## Beskrivelse
Avtalen fastsatte prinsippene som skulle styre landenes fremtidige relasjoner. Den foreslå også skritt for videre normalisering av gjensidige relasjoner. Det viktigste var likevel at avtalen forpliktet de to landene «til å gjøre opp forskjeller seg i mellom med fredelige midler og gjennom bilaterale forhandlinger».

Kashmir-konflikten kom igjen i lyset da India og Pakistan signerte den kontroversielle avtalen. Avtalen gjorde om FNs våpenhvilelinje fra 1949 til en ny grenselinje, Line of Control (LoC), som dog ikke endret statusen til det omstridte området. I avtalen sies følgende: «I Jammu og Kashmir skal Line of Control, et resultat av våpenhvilen den 17. desember 1971, respekteres av begge land uten fordom om begge siders anerkjente posisjoner. Det er en midlertidig avtale i påvente av en endelig avtale som vil komme etter ytterligere forhandlinger. Kashmirere bør også inkluderes i fredsprosessen mellom de to rivaliserende nasjonalstatene. Ingen av partene skal søke etter å endre grenselinjen ensidig uavhengig av like forskjeller og juridiske tolkninger. Begge sider skal forplikte seg til å avholde seg fra trussel eller bruken av makt i strid om denne linjen». Avtalen banet også vei for Pakistans diplomatiske anerkjennelse av Bangladesh. Som et tegn på godhet besluttet India ikke å dømme 90&nbsp;368 pakistanske krigsfanger for krigsforbrytelser og løslatte dem i stedet.

Avtalen har vært grunnlaget for alle senere bilaterale samtaler mellom India og Pakistan, men den har ikke klart å forhindre forholdet mellom de to rivalene i å forverre seg til punktet for væpnet konflikt, senest Kargilkrigen. Avtalen ble signert av Pakistans daværende president Zulfikar Ali Bhutto og Indira Gandhi, Indias daværende statsminister, i den indiske byen Simla (nå Shimla). 

## Mangler
Simla-avtalen var ment å sikre et langvarig opphør av fiendtlighetene og gjeninnføring av vennskapelige forbindelser mellom India og Pakistan. Imidlertid definerte avtalen aldri en klar delelinje i Siachen-området, og India flyttet sine tropper dit i april 1984 for å få kontroll over det uavgrensede området. Kort tid etter flyttet også Pakistan sine tropper til området, og dette var verdens høyestliggende slagmark mellom organiserte hærer i historien frem til en våpenhvile kom på plass i 2003. Det er fortsatt stridigheter om grenselinjen i området, til tross for pågående forhandlinger. Disse stridighetene er kjent som Siachen-konflikten. 

## Referanser


## Eksterne lenker
* 
*  Simla-avtalen
Mutualisme

**Mutualisme** kan referere til:

* Mutualisme (biologi), en vekselvirkning, sameksistens eller samarbeid mellom to arter der begge arter drar nytte av det.
* Mutualisme (økonomi), en økonomisk teori, knyttet til anarkisten Pierre-Joseph Proudhon.